ai4bharat/Pralekha huggingface dataset:
பாதுகாப்பு அமைச்சகம்
இரண்டு நாள் பயணத்தை முடித்துக் கொண்டு இலங்கையில் இருந்து புறப்பட்டது ஐஎன்எஸ் தில்லி கப்பல்
ஐஎன்எஸ் தில்லி கப்பல், கொழும்பு துறைமுகத்துக்கு இரண்டு நாள் பயணம் மேற்கொண்டது. அது நிறைவடைந்த நிலையில் 03-09-2023 அன்று கொழும்பிலிருந்து புறப்பட்டது.
கொழும்பு துறைமுகத்தில் அந்தக் கப்பல் இருந்தபோது, கப்பலின் ஊழியர்களும் இலங்கை கடற்படையின்  பணியாளர்களும் பங்கேற்ற பயிற்சி மற்றும் கலந்துரையாடல்கள் நடைபெற்றன. க்ரோ தீவு கடற்கரைப் பகுதியில் கப்பலின் ஊழியர்கள் மற்றும் இலங்கை கடற்படையைச் சேர்ந்த பணியாளர்கள் தூய்மைப் பணியை மேற்கொண்டனர்.
ஐஎன்எஸ் தில்லியின் கடற்படை அதிகாரி இலங்கையின் மேற்கு கடற்படை பகுதி  கமாண்டருடன் உரையாடினார். அத்துடன் அவர் 1987-ம் ஆண்டு முதல் 1991-ம் ஆண்டு வரை இலங்கையில் இந்திய அமைதிப் படையில்  பணிபுரிந்து, பணியின்போது அங்கு உயிர் நீத்த இந்திய வீரர்களுக்கு மலர் வளையம் வைத்து அஞ்சலி செலுத்தினார்.
நட்பு நாடுகளுக்கு அத்தியாவசிய மருத்துவ பொருட்களை வழங்குவதற்கான இந்தியாவின் 'ஆரோக்ய மைத்ரி' தோழமை முன்முயற்சியின் ஒரு பகுதியாக, இலங்கைக்கான இந்திய தூதர் திரு கோபால் பாக்லே, ஐஎன்எஸ் தில்லிக்கான வரவேற்பு நிகழ்ச்சியின் போது இலங்கை நாடாளுமன்றத் தலைவருக்கு ஆரோக்கிய மைத்ரி அதிநவீன மருந்துப் பெட்டகத்தை வழங்கினார். இலங்கையின் துறைமுகங்கள், கப்பல்துறை அமைச்சர், இலங்கை பாதுகாப்புச் செயலாளர் மற்றும் இலங்கை முப்படைத் தளபதிகள் உட்பட பல மூத்த அரசு அதிகாரிகள் இந்த வரவேற்பு நிகழ்ச்சியில் கலந்து கொண்டனர்.
ஐஎன்எஸ் தில்லி மற்றும் இலங்கை கப்பலான எஸ்எல்என் விஜயபாகு இணைந்து கொழும்பு நகருக்கு அருகிலுள்ள கடல்பகுதியில் நடத்திய கூட்டுப் பயிற்சியுடன் இந்தப் பயணம் நிறைவடைந்தது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 102.94 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 12,428 பேருக்கு புதிதாக தொற்று ஏற்பட்டுள்ளது. இது 238 நாட்களில் மிகக் குறைவு
குணமடைந்தோர் விகிதம் தற்போது 98.19 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 15,951 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,35,83,318 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.48 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,63,816; இது 241 நாட்களில் மிகவும் குறைந்த அளவு.
வாராந்திர பாதிப்பு விகிதம்  கடந்த 32 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 22 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 60.19 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766455
பிரதமர் அலுவலகம்
ராஜஸ்தான் பேருந்து விபத்தில் உயிரிழந்தவர்களுக்கு பிரதமர் இரங்கல்
ராஜஸ்தான் மாநிலம் பந்தி என்னுமிடத்தில் நிகழ்ந்த பேருந்து விபத்தில் உயிரிழந்தோருக்கு தமது ஆழ்ந்த இரங்கலை பிரதமர் திரு நரேந்திர மோடி தெரிவித்துக் கொண்டுள்ளார்.
“राजस्थान के बूंदी में बस के नदी में गिर जाने के समाचार से अत्यंत दुख पहुंचा है। इस हादसे में कई लोगों को अपनी जान गंवानी पड़ी है। दुख की इस घड़ी में मैं मृतकों के परिजनों के प्रति अपनी संवेदना व्यक्त करता हूं, साथ ही कामना करता हूं कि हादसे में घायल हुए लोग शीघ्र स्वस्थ हों”, என்று பிரதமர் கூறியுள்ளார்.
|
|
राजस्थान के बूंदी में बस के नदी में गिर जाने के समाचार से अत्यंत दुख पहुंचा है। इस हादसे में कई लोगों को अपनी जान गंवानी पड़ी है। दुख की इस घड़ी में मैं मृतकों के परिजनों के प्रति अपनी संवेदना व्यक्त करता हूं, साथ ही कामना करता हूं कि हादसे में घायल हुए लोग शीघ्र स्वस्थ हों: PM
@PMOIndia
நுகர்வோர் நலன், உணவு மற்றும் பொது விநியோகம் அமைச்சகம்
ரபி பருவத்தில், 2022-23-ம் ஆண்டில், கோதுமை கொள்முதல் செய்யும் பணிகள் அண்மையில் தொடங்கப்பட்டது
குறைந்தபட்ச ஆதரவு விலையாக 13,951.41 கோடி ரூபாய் மதிப்பிலான கோதுமை கொள்முதல் மூலம் இதுவரை 5.86 லட்சம் விவசாயிகள் பயனடைந்துள்ளனர்
மத்தியப் பிரதேசம், ஹரியானா, பஞ்சாப், உத்தரப் பிரதேசம், உத்தராகண்ட், சண்டிகர், இமாச்சலப் பிரதேசம், குஜராத் மற்றும் ராஜஸ்தான் ஆகிய மாநிலங்களில் இருந்து ரபி பருவத்தில் 2022-23-ம் ஆண்டின் கோதுமை கொள்முதல் அண்மையில் தொடங்கியது. 17.04.2022-ம் தேதி வரை 69.24 லட்சம் மெட்ரிக் டன் அளவு கோதுமை கொள்முதல் செய்யப்பட்டு 5.86 லட்சம் விவசாயிகளுக்கு குறைந்தபட்ச ஆதரவு விலையாக 13951.41 கோடி ரூபாய் வழங்கப்பட்டுள்ளது.
2021-22-ம் ஆண்டில் காரிஃப் பருவத்தில்  விவசாயிகளிடமிருந்து குறைந்தபட்ச ஆதரவு விலையில் நெல் கொள்முதல் நடவடிக்கைகள் சீராக நடந்து வருகிறது.
காரிஃப் பருவத்தில் 2021-22-ம் ஆண்டில் 17.04.2022-ம் தேதி வரை கொள்முதல் செய்யும் மாநிலங்கள் / யூனியன் பிரதேசங்களில் இருந்து 754.08 லட்சம் மெட்ரிக் டன் நெல்  கொள்முதல் செய்யப்பட்டுள்ளது.
இதுவரை 108.90 லட்சம் விவசாயிகளுக்கு குறைந்தபட்ச ஆதரவு விலையாக 1,47,800.28 கோடி ரூபாய் வழங்கப்பட்டுள்ளது.
ரபி பருவத்தில் 2022-23-ம் ஆண்டில்  மாநில வாரியாக கோதுமை கொள்முதல் குறித்த விவரங்கள்
18.04.2022 தேதியின்படி;
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817758
ஆயுஷ்
அமிர்தவல்லி மூலிகையை கல்லீரல் பாதிப்புடன் தொடர்புபடுத்துவது முற்றிலும் தவறானது: ஆயுஷ் அமைச்சகம் விளக்கம்
இந்திய தேசிய சங்கத்தின் மதிப்பாய்வு செய்யப்பட்ட சஞ்சிகையான ஜெர்னல் ஆஃ கிளினிகல் அண்ட் எக்ஸ்பெரிமெண்டல் ஹெபடாலஜியின் கல்லீரல் ஆய்வு குறித்து வெளியிடப்பட்ட அறிக்கையின் அடிப்படையில் வெளியாகியுள்ள ஒரு ஊடக செய்தியை ஆயுஷ் அமைச்சகம் சுட்டிக்காட்டியுள்ளது.
பொதுவாக அமிர்தவல்லி  என்று அழைக்கப்படும் டைனோஸ்போரா கார்டிஃபாலியா  மூலிகையைப் பயன்படுத்தியதால் மும்பையில் 6 நோயாளிகளுக்கு கல்லீரல் செயலிழந்திருப்பதாக இந்த ஆய்வில் குறிப்பிடப்பட்டுள்ளது.
இந்த பாதிப்பு சம்பந்தமான தேவையான அனைத்து விவரங்களையும் முறையான வடிவத்தில் வழங்க ஆய்வறிக்கையின் ஆசிரியர்கள் தவறிவிட்டதாக அமைச்சகம் கருதுகிறது.
அமிர்தவல்லி மூலிகை பல ஆண்டுகளாக ஆயுர்வேதத்தில் பயன்படுத்தப்பட்டு வருவதால், அதனையோ, அல்லது டிசி-யையோ கல்லீரல் பாதிப்புடன் தொடர்புபடுத்துவது, பாரம்பரிய மருத்துவ முறைக்கு களங்கம் ஏற்படுத்துவது போன்றதாகும். பல்வேறு நோய்களுக்கு சிகிச்சை அளிப்பதில் டிசி சிறப்பாக செயல்பட்டு வருகிறது.
நோயாளிகள் பயன்படுத்திய மூலிகையின் உட்பொருட்களை இந்த ஆய்வறிக்கையின் ஆசிரியர்கள் ஆராயவில்லை என்பது இந்த அறிக்கையை ஆய்வு செய்த பிறகு தெரியவந்தது.
நோயாளிகள் பயன்படுத்திய மூலிகை டிசி என்பதையும் வேறு எந்த மூலிகையும் இல்லை என்பதையும் உறுதி செய்வது ஆசிரியர்களின் பொறுப்பாகும். உறுதிப்படுத்திக் கொள்வதற்காக ஆய்வறிக்கையின் ஆசிரியர்கள் தாவரவியலாளரின் கருத்தைக் கேட்டிருப்பார்கள் அல்லது ஆயுர்வேத நிபுணரின் ஆலோசனையைப் பெற்றிருப்பார்கள்.
மூலிகையை சரியாக கண்டறியவில்லையெனில் தவறான விளைவுகள் ஏற்படும் என்பதை ஏராளமான ஆய்வறிக்கைகள் சுட்டிக்காட்டுகின்றன. இந்த மூலிகையைப் போலவே தோற்றமளிக்கும் டைனோஸ்பாரோ கிரிஸ்பா என்ற மற்றொரு மூலிகை கல்லீரலில் எதிர்மறையான விளைவை ஏற்படுத்தி இருக்கக்கூடும். எனவே அமிர்தவல்லி போன்ற மூலிகையின் பெயரை குறிப்பிடுவதற்கு முன்பு சரியான விதிமுறைகளைப் பின்பற்றி அந்த மூலிகையை ஆசிரியர்கள் சரியாகக் கண்டறிந்திருக்க வேண்டும், ஆனால் அவர்கள் அதை செய்யவில்லை.
இதுதவிர இந்த ஆய்வறிக்கையில் பல்வேறு தவறுகளும் உள்ளன. நோயாளிகள் எந்த அளவில் இதனை எடுத்துக்கொண்டார்கள் அல்லது இந்த மூலிகையை மற்ற மருந்துகளுடன் எடுத்துக் கொண்டார்களா என்பதும் தெளிவாகத் தெரியவில்லை. நோயாளிகளின் கடந்த கால அல்லது தற்போதைய மருத்துவ ஆவணங்களும் ஆய்வின்போது கருத்தில் கொள்ளப்படவில்லை.
முழுமையற்ற தகவல்களை அடிப்படையாகக் கொண்ட வெளியீடுகள், தவறான தகவல்களுக்கு வித்திடுவதுடன் ஆயுர்வேதத்தின் பழமையான பழக்கவழக்கங்களையும் இழிவுபடுத்தும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733260
பிரதமர் அலுவலகம்
50-வது வெற்றி தினத்தன்று விடுதலைப் போராட்ட வீரர்கள், வீராங்கனைகள் மற்றும் இந்திய ராணுவத்தினரின் வீரத்தையும், தியாகத்தையும் பிரதமர் நினைவுகூர்ந்துள்ளார்
50-வது வெற்றி தினத்தன்று விடுதலைப் போராட்ட வீரர்கள், வீராங்கனைகள் மற்றும் துணிச்சல் மிக்க இந்திய ராணுவத்தினரின் மகத்தான வீரத்தையும், தியாகத்தையும் பிரதமர் திரு நரேந்திர மோடி நினைவுகூர்ந்துள்ளார். டாக்காவில் இதற்கான விழாவில் குடியரசுத் தலைவர் அவர்கள் பங்கேற்பது ஒவ்வொரு இந்தியருக்கும் சிறப்பு முக்கியத்துவம் வாய்ந்ததாகும் என்றும் திரு மோடி கூறியுள்ளார்.
டுவிட்டரில் பிரதமர் கூறியிருப்பதாவது;
" 50-வது வெற்றி தினத்தன்று விடுதலைப் போராட்ட வீரர்கள், வீராங்கனைகள் மற்றும் துணிச்சல் மிக்க இந்திய ராணுவத்தினரின் மகத்தான வீரத்தையும், தியாகத்தையும் நான் நினைவுகூர்கிறேன். நாம் ஒன்றிணைந்து போராடினோம். அடக்குமுறை சக்திகளை தோற்கடித்தோம். டாக்காவில் குடியரசுத் தலைவர் அவர்கள் பங்கேற்பது ஒவ்வொரு இந்தியருக்கும் சிறப்பு முக்கியத்துவம் வாய்ந்ததாகும்".
பாதுகாப்பு அமைச்சகம்
எம்.என்.எஸ் கூடுதல் தலைமை செயலராக மேஜர் ஜெனரல் அமிதா ராணி பொறுப்பேற்பு
மேஜர் ஜெனரல் அமிதா ராணி 01 ஆகஸ்ட் 2023 அன்று ராணுவ செவிலியர் பணியின்  கூடுதல் தலைமை இயக்குநராக நியமிக்கப்பட்டார். தில்லியின் இராணுவ மருத்துவமனையின்  நர்சிங் கல்லூரியின் முன்னாள் மாணவரான அவர், தற்போதைய நியமனத்தை ஏற்பதற்கு முன்பு, ராணுவ மருத்துவமனையின்  முதன்மை மேட்ரன் பதவியை வகித்தார்.
புதிய அதிகாரி 1983 ஆம் ஆண்டில் ராணுவ தாதியர் சேவையில் நியமிக்கப்பட்டார். தரக் கட்டுப்பாடு, நோய்த்தொற்றுக் கட்டுப்பாடு மற்றும் தடுப்பு மேலாண்மை, சுகாதாரப் பராமரிப்பில் சிக்ஸ் சிக்மா கிரீன் பெல்ட் போன்றவற்றில் குறுகிய கால படிப்புகளையும், சிங்கப்பூரைத் தலைமையிடமாகக் கொண்ட தேசிய சுகாதாரப் பராமரிப்பு அகாடமியில் மருத்துவமனை மற்றும் தர மேலாண்மையில் முதுகலை சான்றிதழ் படிப்பையும் முடித்துள்ளார். ஒரு திறமையான நிர்வாகியாக, கொல்கத்தா டிபிஎம் சிஹெச் , 154 ஜிஹெச், எம்ஹெச் ஜலந்தர், எம்ஹெச் அலகாபாத் மற்றும் பெங்களூரு விமானப்படை கமாண்ட் மருத்துவமனை கியவற்றில் அவர் பணியாற்றியுள்ளார்.
பிரதமர் அலுவலகம்
ஜெம்  தளத்தில் தங்கள் பொருட்களை காட்சிப்படுத்தியவர்களுக்கு பிரதமர் பாராட்டு
ஜெம் தளம் ரூ.1 லட்சம் கோடி வணிக மதிப்பை தாண்டியது
ஜெம்  தளத்தில் தங்களது பொருட்களை காட்சிப்படுத்திய வணிகர்களுக்கு பிரதமர் திரு நரேந்திர மோடி பாராட்டுத் தெரிவித்துள்ளார்.
2022-23-ஆம் நிதியாண்டில் நவம்பர் 29ம் தேதி வரை ஜெம் தளம் ரூ. 1 லட்சம் கோடி அளவிலான வணிக மதிப்பைத் தாண்டியுள்ளது.
இது குறித்த மத்திய அமைச்சர் திரு பியூஷ் கோயலின் ட்விட்டருக்கு பதில் அளித்துள்ள பிரதமர் கூறியிருப்பதாவது:
“அருமையான செய்தி! ஜெம் இந்தியா தளம், இந்தியாவின் தொழில்முனைவு பெருமையை காட்சிப்படுத்தும் வழியாகவும் வெளிப்படைத்தன்மையை அதிகரித்துள்ள வகையிலும் பெரும் மாற்றத்தை ஏற்படுத்தியுள்ளது. இந்தத் தளத்தில் தங்களது பொருட்களை காட்சிப்படுத்தியவர்களுக்கு பாராட்டுக்கள். மற்றவர்களும் இதைப் பின்பற்ற வேண்டும்”
-----
(SRI/PKV/KPG/KRS
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
லடாக்கிற்கு என தனி ஐஏஎஸ்/குடிமை சேவைகள் தேர்வு மையத்தை லேயில் அமைப்பது குறித்து மத்திய அமைச்சர் டாக்டர் ஜிதேந்திர சிங் தகவல்
லடாக்கிற்கு என தனி ஐஏஎஸ்/குடிமை சேவைகள் தேர்வு மையத்தை லேயில் அமைப்பது குறித்து மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று அறிவித்தார்.
லடாக்கில் ஐஏஎஸ் அதிகாரிகளின் பணியமர்த்தல் மற்றும் இதர சேவை தொடர்பான விஷயங்கள் குறித்து வடக்கு பிளாக்கில் உள்ள பணியாளர் மற்றும் பயிற்சி துறையின் தலைமையகத்தில் மத்திய அமைச்சரை லடாக் துணைநிலை ஆளுநர் திரு ஆர் கே சிங் இன்று சந்தித்த பின்னர் இந்த அறிவிப்பு வெளியிடப்பட்டது.
கூட்டத்திற்கு பின்பு வெளியிடப்பட்ட அதிகாரப்பூர்வ தகவல் குறிப்பில், இந்த வருடம் அக்டோபர் 10 அன்று நடைபெறவுள்ள குடிமை சேவைகள்  தேர்வு, 2021-க்காக முதல் முறையாக லேயில் தேர்வு மையத்தை மத்திய பணியாளர் தேர்வாணையம் அமைக்கும் என்று தெரிவிக்கப்பட்டது. நாட்டின் இதர பகுதிகளில் உள்ள தேர்வு மையங்களை சென்றடைவதில் சிரமங்களை சந்தித்துவரும் லடாக் இளைஞர்களின் நீண்ட நாள் கோரிக்கையை இந்த நடவடிக்கை பூர்த்தி செய்யும்.
வடகிழக்கு பகுதியில் பணிபுரியும் அனைத்திந்திய சேவைகள் அதிகாரிகளுக்கு வழங்கப்படும் சிறப்பு படிகள் லடாக் யூனியன் பிரதேசத்தில் பணிபுரியும் அனைத்திந்திய சேவைகள் அதிகாரிகளுக்கும் வழங்கப்படும் என்றும் இதற்கான உத்தரவு 2021 ஏப்ரல் 12 அன்று பிறப்பிக்கப்பட்டுள்ளதாகவும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747044
----
(Visitor Counter : 217
பிரதமர் அலுவலகம்
2021 குடிமைப்பணி  தேர்வில் தேர்ச்சி பெற்ற அனைவருக்கும் பிரதமர் வாழ்த்து
2021 ஆம் ஆண்டு குடிமைப்பணி  தேர்வில் தேர்ச்சி பெற்ற அனைவருக்கும் பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில்;
"2021 ஆம் ஆண்டு குடிமைப்பணி  தேர்வில் தேர்ச்சி பெற்ற அனைவருக்கும் வாழ்த்துக்கள். இந்தியாவின் வளர்ச்சிப் பயணத்தின் முக்கியமான நேரத்தில், நாம் சுதந்திர அமிர்தப்பெருவிழாவை கொண்டாடும் வேளையில், தங்களது நிர்வாகப் பணியைத் தொடங்கும் இளைஞர்களுக்கு எனது வாழ்த்துகள்."
"குடிமைப்பணித் தேர்வில் தேர்ச்சி பெற முடியாதவர்களின் ஏமாற்றத்தை நான் முழுமையாகப் புரிந்துகொள்கிறேன், ஆனால் இவர்கள் எந்தத் துறையிலும் முத்திரை பதித்து இந்தியாவை பெருமைப்படுத்தக்கூடிய சிறந்த இளைஞர்கள் என்பதையும் நான் அறிவேன். அவர்களுக்கு எனது நல்வாழ்த்துக்கள்" என்று தெரிவித்துள்ளார்.
ரெயில்வே அமைச்சகம்
கொவிட்-19 கவனிப்பு மையங்களாக மாற்றப்பட்ட 960 ரயில்பெட்டிகள் 5 மாநிலங்களுக்கு அனுப்பப்பட்டுள்ளன
கொவிட்-19 கவனிப்பு மையங்களாக மாற்றப்பட்டுள்ள 5,231 ரயில் பெட்டிகளை மாநிலங்களுக்கு வழங்குவதற்கான நடவடிக்கைகளை ரயில்வேத்துறை முடுக்கிவிட்டுள்ளது. இந்தப் பெட்டிகள், மிதமான மற்றும் மிக மிதமான கொவிட்-19 தொற்று உள்ளவர்களுக்கு கவனிப்பு மையங்களாகப் பயன்படுத்தப்பட உள்ளன.
தில்லி, உத்தரப்பிரதேசம், ஆந்திரப்பிரதேசம், தெலங்கானா, மத்தியப்பிரதேசம் ஆகிய 5 மாநிலங்களுக்கு 960 கொவிட் கவனிப்பு ரயில் பெட்டிகளை, ரயில்வேத்துறை அனுப்பி வைத்துள்ளது. இதில் தில்லிக்கு 503, ஆந்திரப்பிரதேசத்துக்கு 20, தெலங்கானாவுக்கு 60, உத்தரப்பிரதேசத்திற்கு 372 மற்றும் மத்தியப்பிரதேசத்திற்கு 5 ரயில்பெட்டிகள் வழங்கப்பட்டுள்ளன.
தில்லிக்கு அளிக்கப்பட்டுள்ள கொவிட் கவனிப்பு ரயில்பெட்டிகள் 9 இடங்களிலும், உத்தரப்பிரதேசத்திற்கு அளிக்கப்பட்டுள்ளவை 23 பகுதிகளிலும், மத்தியப்பிரதேசத்திற்கு வழங்கபபட்டுள்ள பெட்டிகள் குவாலியரிலும், ஆந்திரப்பிரதேசத்திற்கு அளிக்கப்பட்டவை விஜயவாடாவிலும், தெலங்கானாவுக்கு வழங்கப்பட்ட ரயில்பெட்டிகள், செகந்திராபாத், கச்குடா, அதிலாபாத், ஆகிய நரகங்களிலும் வைக்கப்பட்டுள்ளன.
------
(Visitor Counter : 161
சமூக நிதி மற்றும் அதிகாரமளித்தல் அமைச்சகம்
‘சைகை மொழி தினத்தை’ சமூக நீதி மற்றும் அதிகாரமளித்தல் அமைச்சகம் நாளை கொண்டாடவுள்ளது
சமூக நீதி மற்றும் அதிகாரமளித்தல் அமைச்சகத்தின் கீழ் இயங்கும் மாற்றுத்திறனாளிகளுக்கு அதிகாரமளித்தல் துறையின் தன்னாட்சி பெற்ற அமைப்பான புது தில்லியை சேர்ந்த இந்திய சைகை மொழி ஆராய்ச்சி மற்றும் பயிற்சி மையம் , 'சைகை மொழி தினத்தை' டாக்டர் அம்பேத்கர் சர்வதேச மையம், 15 ஜன்பத், புதுதில்லியில் நாளை கொண்டாடவுள்ளது.
சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் தலைமை விருந்தினராகவும் சமூக நீதி மற்றும் அதிகாரமளித்தல் இணை அமைச்சர்கள், திருமிகு பிரதிமா பவுமிக் மற்றும் திரு ஏ நாராயணசாமி ஆகியோர் மதிப்புறு விருந்தினர்களாகவும் இதில் கலந்து கொள்கிறார்கள்.
மாற்றுத்திறனாளிகளுக்கு அதிகாரமளித்தல் துறை செயலாளர் திருமதி அஞ்சலி பாவ்ரா, பள்ளிக்கல்வி மற்றும் எழுத்தறிவு துறையின் கூடுதல் செயலாளர் திரு சந்தோஷ் சாரங்கி, மாற்றுத்திறனாளிகளுக்கு அதிகாரமளித்தல் துறை இணை செயலாளரும் இந்திய சைகை மொழி ஆராய்ச்சி மற்றும் பயிற்சி மைய இயக்குநருமான டாக்டர் பிரபோத் சேத், அகில இந்திய காது கேளாதோர் கூட்டமைப்பின் பொதுச் செயலாளர் திரு வி கோபால கிருஷ்ணன் உள்ளிட்டோரும் விழாவில் பங்கேற்கின்றனர்.
ஐக்கிய நாடுகள் சபை செப்டம்பர் 23-ஐ சர்வதேச சைகை மொழி தினமாக அறிவித்ததிலிருந்து, ஒவ்வொரு ஆண்டும் ஐஎஸ்எல்ஆர்டிசி இதை கொண்டாடுகிறது. இந்திய சைகை மொழிகளின் முக்கியத்துவம் குறித்து பொதுமக்களுக்கு உணர்த்துவதும் காது கேளாதவர்களுக்கான தகவல் மற்றும் தொடர்பு அணுகல் குறித்து தெரியப்படுத்துவதும் இதன் நோக்கமாகும். மக்கள் கல்வி கற்பதில் சைகை மொழி முக்கிய பங்கு வகிப்பது மட்டுமல்லாமல், காது கேளாதவர்களுக்கு வேலைவாய்ப்பு மற்றும் தொழிற்பயிற்சியை உருவாக்குவதிலும் முக்கிய பங்காற்றுகிறது.
‘இந்திய சைகை மொழி பயணம்’ பற்றிய ஆவணப்படத்தை நிகழ்ச்சியின் போது ஐஎஸ்எல்ஆர்டிசி வெளியிடும். மேலும் செவித்திறன் குறைபாடுள்ள மாணவர்களுக்காக நடத்தப்படும் தேசிய அளவிலான நான்காவது இந்திய சைகை மொழி போட்டி, 2021-ன் வெற்றியாளர்களையும் அறிவிக்கும். இந்தியாவின் பல்வேறு பகுதிகளிலிருந்தும் வெற்றியாளர்களுடன் சமூக நீதி மற்றும் அதிகாரமளித்தல் அமைச்சர் உரையாடுவார் என்றும் எதிர்பார்க்கப்படுகிறது.
என்சிஇஆர்டி பாடப்புத்தகங்களை 1 முதல் 12-ம் வகுப்பு வரை இந்திய சைகை மொழியாக  காது குறைபாடுள்ள குழந்தைகளுக்கு கிடைக்கச் செய்யும் வகையில் தேசிய கல்வி ஆராய்ச்சி மற்றும் பயிற்சி கவுன்சிலுடன்  அக்டோபர் 06, 2020 அன்று புரிந்துணர்வு ஒப்பந்தத்தில் ஐஎஸ்எல்ஆர்டிசி கையெழுத்திட்டது. முதல் வகுப்பு முதல் ஐந்தாம் வகுப்பு பாடப்புத்தகங்களை மாற்றுவதற்கான திட்டத்தின் முதல் கட்டம் நிறைவடைந்துள்ளது, இதன் மின்-உள்ளடக்கம் நிகழ்ச்சியின் போது வெளியிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757042
------
(Visitor Counter : 369
நிலக்கரி அமைச்சகம்
நிலக்கரி / லிக்னைட் பொதுத்துறை நிறுவனங்கள் மூலம் சுரங்க சுற்றுலா மேம்பாடு
இயற்கை, சமூகம், காடு மற்றும் வன வாழ்வு ஆகியவற்றுடன் நல்லிணக்கத்தை ஏற்படுத்தும் வகையில் பொருத்தமான சுரங்கப்பகுதிகளை சுற்றுச்சூழல் பூங்கா, தண்ணீர் விளையாட்டுக்கான இடங்கள், நிலத்தடி சுரங்க சுற்றுலா, கோல்ஃப் மைதானங்கள், சாகசங்கள், பறவைகளை கண்டுகளித்தல் போன்றவற்றை நிலக்கரி அமைச்சகம் உருவாக்கியுள்ளது. மத்தியப் பிரதேச மாநிலம் சிங்ராலியில் உள்ள வடக்கு நிலக்கரி நிறுவனம் உருவாக்கியுள்ள முத்வானி அணை சுற்றுச்சூழல் பூங்கா டோலாவில் உள்ள தென்கிழக்கு நிலக்கரி நிறுவனம் உருவாக்கியுள்ள அனன்யா வாடிகா சுற்றுச்சூழல் மறுசீரமைப்பு பூங்காவுடன் பள்ளமான ஏரி ஆகியவை இதில் அடங்கும்.
விரிக்ஷரோபான் இயக்கம் 2021-ன் கீழ் சிங்ராலியில் முத்வானி அணை சுற்றுச்சூழல் பூங்கா ஏற்படுத்தப்பட்டது. இது இயற்கை அழகுடன் கூடிய அமைதியான இடமாகும். அழகான நீர் முகப்பு, நடைபாதை, குழந்தைகளுக்கான விளையாட்டுப் பகுதி, உணவகங்கள், உள்ளூர் பொருட்களுக்கான கடைகள் ஆகியவை இந்தப் பூங்காவில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1888060
குடியரசுத் துணைத் தலைவர் செயலகம்
வேளாண்மையில் ஆராய்ச்சி மற்றும் புதுமைகள் விவசாயிகளை சென்றடைய வேண்டும்: குடியரசு துணைத் தலைவர்
பட்ஜெட் இல்லா இயற்கை வேளாண்மையில் விவ்சாயிகளின் வருவாய் அல்லது லாபம் உயர வாய்ப்புள்ளது
ஆந்திரப் பிரதேசத்தில் பட்ஜெட் இல்லா இயற்கை விவசாயம் குறித்து விவசாயிகளிடையே பேச்சு
வேளாண் துறையில் ஆராய்ச்சி மற்றும் புதுமைகள் விவசாயிகளைச் சென்றடைய வேண்டும் என குடியரசு துணைத் தலைவர் திரு. எம். வெங்கையா நாயுடு கூறியுள்ளார். வேளாண்மையை அதிக கட்டுபடியாகக் கூடியதாகவும் சாத்தியமானதாகவும் ஆக்க விவசாயிகளுடன் இணைந்து செயல்படுமாறு அவர் ஆராய்ச்சியாளர்கள் மற்றும் விஞ்ஞானிகளை வலியுறுத்தினார்.
ஆந்திர மாநிலம் கிருஷ்ணா மாவட்டத்தில் உள்ள எஸ்.என். பாலம் கிராமத்தில் வெற்றிகரமான, முறையான பட்ஜெட் இல்லா இயற்கை வேளாண்மையை நடைமுறைப்படுத்தும் விவசாயிகளுடன் கலந்துரையாடிய குடியரசு துணைத் தலைவர், விவசாயிகளுக்கு அதிகாரமளிப்பது மற்றும் வேளாண்மையை பலப்படுத்துவது ஆகியவை ஊரக இந்தியாவை மேம்படுத்த உதவும் என்றார்.
ஆந்திரப் பிரதேசம் முழுவதும் சோதிக்கப்பட்ட வேளாண்மை நுணுக்கம் வேளாண்மையில் செலவுகளைக் குறைப்பதாலும் உற்பத்தியை அதிகரிக்க ஊக்குவிப்பதாலும் நீடித்த வேளாண்மைக்கு ஒரு மாதிரியாக இருக்க முடியும் என குடியரசு துணைத் தலைவர் குறிப்பிட்டார். கடன் காரணமாக தத்தளிக்கும் விவசாயிகளின் வருவாய் அல்லது லாபத்தை அதிகரிக்க செய்யும் வாய்ப்புகள் பட்ஜெட் இல்லா இயற்கை விவசாயத்தில் இருப்பதாக அவர் மேலும் தெரிவித்தார்.
விவசாய நிலங்களை நேரில் சென்று பார்வையிட்ட குடியரசு துணைத் தலைவர், ஆந்திரப் பிரதேச மாநிலம் கிருஷ்ணா மாவட்டத்தில் உள்ள எஸ்.என். பாலம் கிராமத்தில் பட்ஜெட் இல்லா இயற்கை முறை விவசாயப் பணிகள் மேற்கொள்வது பற்றிக் கேட்டறிந்தார். விவசாயிகளுடனான இந்தக் கலந்துரையாடலின்போது, விவசாயம் என்பது ஒரு தொழில் அல்ல என்றும் அது இயற்கையை நேசிப்பது மற்றும் அதனுடன் இணைந்து வாழ்வது மற்றும் வேளாண்மை மூலம் அதைப் பாதுகாப்பதுமாகும் என்றார்.
விவசாயிகளின் வருவாயை இரட்டிப்பாக அதிகரிக்கும் முயற்சியை அரசு மேற்கொண்டுள்ளது என்றும் அது நிகழ்வதை உறுதிப்படுத்த நடவடிக்கைகளை எடுத்து வருகிறது என்றும் குடியரசு துணைத் தலைவர் கூறினார். பயிற் காப்பீடு, குறைந்தபட்ச ஆதரவு விலை அளிப்பது, சார்பு நடவடிக்கைகளான கோழி வளர்ப்பு, பால் பொருட்கள், உணவு பதப்படுத்தல் ஆகியவற்றில் முதலீடு செய்ய வசதியாக விவசாயிகளுக்கு கடன் அளிப்பது ஆகியவை இந்த நடவடிக்கைகளில் சிலவாகும். புதிய தொழில்நுட்பங்களை புரிந்து கொண்டு வேளாண்மைக்கான உள்ளீட்டு செலவுகளைக் குறைக்க விவசாயிகளுக்கு உதவும் வகையில் விவசாயிகள், அதிகாரிகள் மற்றும் விஞ்ஞானிகள் ஒருங்கிணைந்த முயற்சிகளை மேற்கொள்ள வேண்டும் எனவும் அவர் அழைப்பு விடுத்தார்.
வேளாணமையை நீடித்திருக்கச் செய்ய தாம் மேற்கொண்ட முயற்சிகள் குறித்து பகிர்ந்து கொண்ட அவர், நாடு முழுவதும் பல்வேறு இடங்களில் இதற்காக மேற்கொள்ளப்படும் தேசிய ஆலோசனைகள் குறித்தும் அவர் விளக்கினார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 217.96 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 217.96 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.09 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 40,979 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.09 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.72 சதவீதமாக உள்ளது. கடந்த 24 மணி நேரத்தில் 4,972 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,09,525.
இந்தியாவில் கடந்த 24 மணி நேரத்தில் 3,615 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,23,293 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.44 கோடி  வாராந்திரத் தொற்று 1.55 சதவீதமாக உள்ளது. தினசரித் தொற்று விகிதம் 1.12 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862761
பாதுகாப்பு அமைச்சகம்
பாதுகாப்பு ஆராய்ச்சி மற்றும் மேம்பாட்டு அமைப்பு, தேசிய தொழில்நுட்ப தினத்தைக் கொண்டாடும் நிலையில், இந்தியா தொழில்நுட்ப ஏற்றுமதி நாடாக வேண்டும் என்று பாதுகாப்பு அமைச்சர் திரு. ராஜ்நாத் சிங் வலியுறுத்தல்
இந்தியா தொழில்நுட்பத்தில் தற்சார்பு கொண்ட நாடாகவும், நிகர தொழில்நுட்ப ஏற்றுமதியாளராகவும் மாறவேண்டும் என பாதுகாப்பு அமைச்சர் திரு. ராஜ்நாத் சிங் வலியுறுத்தியுள்ளார். தேசிய தொழில்நுட்ப தினத்தையொட்டி, புதுதில்லியில் இன்று காணொளி மூலம் பாதுகாப்பு ஆராய்ச்சி மற்றும் மேம்பாட்டு அமைப்பு  விஞ்ஞானிகள் இடையே அவர் உரையாற்றினார்.
‘’ கடந்த ஐந்தாண்டுகளில், நாம் புதிய இலக்குகளை நிர்ணயித்து, அதனை அடைவதற்கான சரியான கொள்கை வரம்புகளை வகுப்பதற்கென கடினமாக உழைத்தோம். பாதுகாப்பு ஆராய்ச்சி, மேம்பாடு, உற்பத்தி ஆகிய ஒவ்வொரு துறையிலும் இந்த மாற்றத்தை நீங்கள் நிச்சயமாகக் காண முடியும்’’ என்று திரு. ராஜ்நாத் சிங் கூறினார். ‘’ உள்நாட்டுத் தொழில்நுட்பம், உள்நாட்டு உற்பத்திக்கு மாற்று எதுவும் இல்லை என்பதை நாம் எப்போதும் மனதில் கொள்ள வேண்டும். இந்தியா தொழில்நுட்பத்தை இறக்குமதி செய்வதற்குப் பதிலாக, நிகர தொழில்நுட்ப ஏற்றுமதி நாடாக மாறும் போது தான் நாம் உண்மையான தற்சார்பு கொண்ட நாடாகத் திகழமுடியும்’’ என்று அவர் மேலும் கூறினார்.
இந்தியாவை தொழில்நுட்ப ஆற்றல் மிக்க நாடாக உருவாக்குவதில் நாட்டின் வல்லுநர்கள் பங்களித்து வருவதைக் குறிப்பிட்ட திரு. ராஜ்நாத் சிங், இந்தத் திசையில் அவர்கள் மேற்கொள்ளும் அனைத்து முயற்சிகளுக்கும் அரசும், மக்களும் முழுமையாக ஆதரவு அளிப்பார்கள் என்று கூறினார்.
கொவிட்-19 ஏற்படுத்தியுள்ள சவால்களைச் சமாளிப்பதில், நவீன தொழில்நுட்பத்தை பாதுகாப்பு அமைப்புகள் பயன்படுத்தி வருவதாக திரு. ராஜ்நாத் சிங் கூறினார். கண்ணுக்குத் தெரியாத இந்தப் பகைவன் ஏற்படுத்தி வரும் சவால்களுக்கு தீர்வுகளைக் காண்பதில் இந்தியாவின் பாதுகாப்பு படைகளும், ஆராய்ச்சி மற்றும் மேம்பாட்டு முயற்சிகளும் குறிப்பிடத்தக்க பங்களிப்பை வழங்கியுள்ளன. ‘’கடந்த 3 - 4 மாதங்களில், உயிரி கவசம், கிருமிநாசினி தெளிப்பான், பிபிஇ எனப்படும் தனிநபர் காப்பு உபகரணங்கள் போன்ற 50-க்கும் மேற்பட்ட பொருள்களை, கொவிட்-19-க்கு எதிரான போராட்டத்தில் பங்களிக்க தனது தொடர் முயற்சிகள் மூலம் பாதுகாப்பு ஆராய்ச்சி மற்றும் மேம்பாட்டு அமைப்பு உருவாக்கியுள்ளது. நமது பாதுகாப்புத் தொழில்துறையின் வெல்லமுடியாத இந்த எழுச்சி, உயர்தரமான இந்த பொருள்களைக் குறைந்த காலத்தில் அதிக அளவில் தயாரிக்கும் வாய்ப்பை அதிகரித்துள்ளது’’ என்று அவர் மேலும் தெரிவித்தார்.
இந்த நிகழ்ச்சியின் முக்கியத்துவம் பற்றி தமது உரையில் குறிப்பிட்ட பாதுகாப்பு அமைச்சர், ‘’நமது இந்திய விஞ்ஞானிகளின் அறிவுக்கூர்மை, திறமை, விடாமுயற்சி ஆகியவற்றுக்கு, குறிப்பாக நாட்டின் சிக்கலான தேசிய பாதுகாப்பு சவால்களுக்கு தீர்வுகள் காண்பதில் தங்கள் மதிப்பு மிக்க பங்களிப்பை வழங்கியவர்களுக்கு இந்த நாள் சமர்ப்பிக்கப்படுகிறது’’ என்றார்.
----------
(Visitor Counter : 365
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஊழியர்களின் பணி உயர்வில் இட ஒதுக்கீடு அமல்
உச்ச நீதிமன்றம் 2018 மே 17 மற்றும் ஜூன் 5 ஆகிய தேதிகளில் பிறப்பித்த உத்தரவுகளின் அடிப்படையில் மத்திய பணியாளர் நலன் மற்றும் பயிற்சி அமைச்சகத்தின் மே 17ம் தேதியிட்ட அலுவலகக் குறிப்பின்படி  {Pt-II} ) இந்திய அரசின் அனைத்து அமைச்சகங்கள், துறைகள் உச்ச நீதிமன்றத்தின் மேற்கண்ட உத்தரவின்படி தற்போதைய பணி மூப்பு, தேர்வுப் பட்டியல்படி பணி உயர்வை அளிக்கும்படி அறிவுறுத்தப்பட்டுள்ளது. இது உச்ச நீதிமன்றம் அடுத்து பிறப்பிக்கப்படும் உத்தரவு வரையில் செயல்படுத்தப்படலாம். மாநில அரசுகள் உச்ச நீதிமன்றத்தின் மேற்கண்ட உத்தரவுப்படி இது தொடர்பாக உரிய நடவடிக்கைகளை மேற்கொள்ளவும் அறிவுறுத்தப்பட்டுள்ளன.
இத்தகவல்களை மத்திய வடகிழக்கு மண்டல மேம்பாட்டுத் துறை  பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியம், அணுசக்தி, விண்வெளித் துறை இணையமைச்சர் டாக்டர் ஜிதேந்திர சிங் மாநிலங்களவையில் இன்று  எழுத்து மூலம் அளித்த பதிலில் தெரிவித்துள்ளார்.